Humboldt-Box

Humboldt-Box iku sawijining gedhong paméran sawatara sing dibuka taun 2011 ing Berliner Schloßplatz ing sabrangé Lustgarten ing Berlin Mitte. Gedhong iki ndarbèni fungsi minangka punjer informasi nalika Kastil Berlin (Berliner Stadtschloss) dibangun manèh lan Humboldtforum ditata, kanggo mratélakaké sajarahé papan iki lan panrapan papan iki ing tembé. Sanajan gedhong iki sajatiné proyèk Sénat Berlin pérangan pangrembakan kutha (Berliner Senatsverwaltung für Stadtentwicklung), sing mènèhi béya iku sèktor swasta. Nalika nggolèki sing bakal gelem mènèhi dana, mula dianakaké pangumuman tènder.Humboldt-Box kann doch gebaut werden. Ing Der Tagesspiegel, 15 Juli 2008, diaksès 14 Juni 2011 Ing sasi September 2009, Firma Megaposter olèh.

Téma pamèran sajeroning Box iki, sajarah, pambangunan lan delahaning Kastil Berlin saha Humboldtforum. Saliyané iku informasi ngenani konsèp pamèran interaktif anyar sing lagi dikembangaké kanggo Humboldtforum uga dipratélakaké. Ing kéné mengko bakal dadi punjeré pamèran kolèksi njaba-Éropah lan téma kabudayan saha sains. Ing taun 2013 Humboldt-Box bisa narik ditekani 136.000 wong.Ausflugsziele in Deutschland – Zahlen  Online, diaksès 7 Mèi 2014.

 Dèskripsi 
Gedhong gagrag futuristik iki ndarbèni limang tingkat lan dunungé ana ing tengah Kutha Berlin,Jason La: "Offbeat Traveler: The Humboldt Box in Berlin" Los Angeles Times, 29 Juni 2011, diaksès 26-Feb-2012 pepak karo téras lan rèstoran ing payoné mawa pandelengan marang Lustgarten,Berliner Humboldt-Box öffnet Ende Juni rbb-Nachrichten, 24 April 2011 diaksès 26-Feb-2012Bernhard Schulz: Ein Vorgeschmack auf das Schloss Der Tagesspiegel, 1 Juli 2011 diaksès 9-Mar-2011 dhuwuré 28 mèter lan ambané 3.000 m2.Der Senat beschließt das Schloss Der Tagesspiegel, 22 Fèbruari 2012 diaksès 27-Feb-2012 Gedhong iki dibuka tanggal 29 Juni 2011 lan 50 dina sawisé wis bisa nampa tamu sing kaping 100.000.Berliner Zeitung, 13 Oktober 2011 Rencanané manawa Kastil Berlin lan Humboldtforum wis rampung lan tinata rapi, rencanané 2019, gedhong iki mengko bakal digempur.Die Humboldt-Box - futuristisches Gebilde in Silbermetallic-Hülle ThyssenKrupp Plastics  diaksès 8-Mar-2011

 Réferènsi 

 Pranala njaba 

 Situs wèb resmi
 Situsé para arsitèk

Kategori:Berlin